വൈജ്ഞാനിക സമ്ബത്ത് നാടിന്റെ പുരോഗതിക്ക് പ്രയോജനപ്പെടുത്തണം: മന്ത്രി പാലക്കാട്: വൈജ്ഞാനിക മേഖലയിലെ പുതിയ സമ്ബത്തുകളെ നാടിന്റെയും സമൂഹത്തിന്റെയും സമ്ബത്ത് ഘടനയുടെയും പരിവര്ത്തനത്തിന് അനുയോജ്യമായ രീതിയില് രൂപകല്പ്പന ചെയ്യാനാണ് സംസ്ഥാന സര്ക്കാര് ശ്രമിക്കുന്നതെന്ന് ഉന്നത വിദ്യാഭ്യാസ സാമൂഹ്യ നീതി വകുപ്പ് മന്ത്രി ഡോ.ആര്. ബിന്ദു പറഞ്ഞു. പാലക്കാട് ഗവ. പോളിടെക്നിക്ക് കോളേജിലെ സിവില് എന്ജിനീയറിങ് അക്കാദമിക്ക് ബ്ലോക്കിന്റെ ഉദ്ഘാടനം നിര്വഹിച്ചു സംസാരിക്കുകയായിരുന്നു മന്ത്രി. മികച്ച പ്രവര്ത്തനം കാഴ്ചവെക്കുന്ന എല്ലാ സാങ്കേതിക വിദ്യാഭ്യാസ സ്ഥാപനങ്ങള്ക്കും ഇക്കാര്യത്തില് നേതൃത്വപരമായ പങ്കാണ് വഹിക്കാനുള്ളത്. ഇന്ഡസ്ട്രിയല് കൊളാബ്രേഷന് സാദ്ധ്യതകള് അന്വേഷിച്ച് ഓരോ സാങ്കേതിക വിദ്യാഭ്യാസ സ്ഥാപനത്തോട് അനുബന്ധമായി ഉത്പാദന യൂണിറ്റുകള് ആരംഭിച്ച് സാങ്കേതിക വിദ്യ വികസിപ്പിക്കാനും പ്രാദേശിക ജനസമൂഹത്തിന് തണല് നല്കാനും സാങ്കേതിക വിദ്യാഭ്യാസ സ്ഥാപനങ്ങള്ക്ക് ഉത്തരവാദിത്തമുണ്ട്. കുട്ടികളുടെ പ്രായോഗിക പരിശീലനത്തിനൊപ്പം തന്നെ സമൂഹത്തിന് ഗുണകരമായ ചെറുകിട സ്ഥാപനങ്ങള് പ്രവര്ത്തനം തുടങ്ങാന് സ്ഥാപന മേധാവികളും അധ്യാപകരും മുന്കൈ എടുക്കണം. സംസ്ഥാനത്തെ മുഴുവന് കലാശാലകളിലും പോളിടെക്നിക്കുകളിലും മികച്ച ലൈബ്രറി, ലാബ് സൗകര്യങ്ങള് ഒരുക്കാനാണ് സര്ക്കാര് തീരുമാനം. എല്ലാ ഉന്നത വിദ്യാഭ്യാസ സ്ഥാപനങ്ങളിലും ഇന്ക്ക്യുബേഷന് സെന്ററുകള് ഒരുക്കി വിദ്യാര്ത്ഥികളെ കാലാനുസൃതമായി മാറ്റിയെടുക്കണം. സവിശേഷവും പ്രയോഗക്ഷമവുമായിട്ടുള്ള അറിവുകളുടെ ഉത്പാദന കേന്ദ്രങ്ങളായി സാങ്കേതിക വിദ്യാഭ്യാസ സ്ഥാപനങ്ങളെ മാറ്റി അത് പ്രയോജനപ്പെടുത്താനുള്ള പരിശീലനം കുട്ടികള്ക്ക് നല്കണമെന്നും മന്ത്രി കൂട്ടിച്ചേര്ത്തു. സംസ്ഥാനത്തെ അങ്ങോളം ഇങ്ങോളമുള്ള സാങ്കേതിക വിദ്യാഭ്യാസ സ്ഥാപനങ്ങളെ അഖിലേന്ത്യാ അടിസ്ഥാനത്തിലും അന്തര്ദേശീയ തലത്തില് ലുള്ള റേറ്റിങ്, ക്രെഡിറ്റ് സ്കോര് സംവിധാനങ്ങള് പരിചയപ്പെടുത്തി കൃത്യമായ മാനദണ്ഡങ്ങള്ക്ക് അടിസ്ഥാനമായ ഗുണനിലവാരം നമ്മുടെ സ്ഥാപനങ്ങള്ക്കുണ്ടെന്ന് ഉറപ്പാക്കാനുള്ള ഉത്തരവാദിത്തം ഈ മേഖലയ്ക്ക് നേതൃത്വം നല്കുന്നവര്ക്ക് ഉണ്ടെന്നും മന്ത്രി പറഞ്ഞു. രാജ്യത്തിന് പുറത്തുള്ള ജോലി സാധ്യതകള് കുട്ടികളെ പരിചയപ്പെടുത്താന് കരിയര് ഗൈഡന്സ് ക്ലാസുകള് കൂടുതലായി നടത്തണം. ക്ലാസ് മുറികളില് കുട്ടികള് ആര്ജ്ജിക്കുന്ന യാന്ത്രികമായ അറിവിന്റെ സാദ്ധ്യതകള് അവരെ ബോധ്യപ്പെടുത്തുന്ന ക്ലാസുകള് അനിവാര്യമാണ്. കോവിഡ് മാനദണ്ഡങ്ങള് പാലിച്ച് നടന്ന പരിപാടിയില് പരിപാടിയില് എ.പ്രഭാകരന് എം.എല്.എ അധ്യക്ഷനായി. ജില്ലാ പഞ്ചായത്ത് പ്രസഡന്റ് കെ. ബിനുമോള്, സാങ്കേതിക വിദ്യാഭ്യാസ വകുപ്പ് ഡയറക്റ്റര് ഇന് ചാര്ജ്ജ് ഡോ. ടി. പി. ബൈജു ബായ് , പ്രിന്സിപ്പല് കെ.എന് സീമ എന്നിവര് സംസാരിച്ചു. തുടര്ന്ന് കണ്ണൂരിലെ മട്ടന്നൂര് സര്ക്കാര് പോളിടെക്നിക്കിലെ അഡ്മിനിസ്ട്രേറ്റിവ് ബ്ലോക്കിന്റെ ഉദ്ഘാടനവും മന്ത്രി ഓണ്ലൈനിലൂടെ നിര്വഹിച്ചു.The post വൈജ്ഞാനിക സമ്ബത്ത് നാടിന്റെ പുരോഗതിക്ക് പ്രയോജനപ്പെടുത്തണം: മന്ത്രി first appeared on MalayalamExpressOnline.